सेंटर फार सिविल सोसायटी व एटलस नेटवर्क के संयुक्त तत्वावधान में आजादी.मी एकबार फिर लेकर आए हैं पत्रकारों के लिए अवार्ड विनिंग सर्टिफिकेट कार्यक्रम ipolicy वर्कशॉप। सुरम्य वातावरण व खूबसूरत वादियों में ipolicy वर्कशॉप कराने की परंपरा को जारी रखते हुए इस वर्ष उत्तराखंड के जिम कॉर्बेट को चुना गया है। जिम कॉर्बेट के स्टर्लिंग रिसॉर्ट में 20 से 22 अप्रैल 2018 तक चलने वाले ipolicy वर्कशॉप के लिए आवेदन प्रक्रिया शुरू हो गयी है। वर्कशॉप में शामिल होने के लिए आवेदन करने की अंतिम तारीख बढ़ा कर 6 अप्रैल कर दी गई है। तीन दिनों (दो रातें व तीन दिनों) के इस आवासीय वर्कशॉप के दौरान सामाजिक समस्याओं के मूल कारणों और सरकारी नीतियों के पर्यावरण, शिक्षा, रोजगार, सुशासन पर पड़ने वाले परिणामों पर विमर्श किया जाएगा। यह वर्कशॉप पत्रकारों को खबर खोजने तथा घटनाओं और प्रवृत्तियों के तीक्ष्ण विश्लेषण के लिए नई दृष्टि प्रदान करेगा। वर्कशॉप की फीस एक हजार (1,000/-) रूपये है जिसका भुगतान वर्कशॉप के लिए चयन होने के बाद ही किया जा सकेगा। वर्कशॉप को सफलता पूर्वक पूरा करने वाले अभ्यर्थियों को आयोजकों की तरफ से सर्टिफिकेट प्रदान किया जाएगा।